  Виталий Пронин "Лу нырысетӥ!" акцилы кутскон сётэмын Та минутъёсы Ижысь Шор Площадьын Нырысетӥ каналлэн «Лу нырысетӥ!» благотворительной акциез усьтӥськиз. Со ортче Нылпиосты утён нунал улсын. Иже вуизы валтӥсь каналлэн кизилиосыз - Арина Шарапова, Дмитрий Борисов, Дмитрий Шепелев, Владимир Гомельский, Роза Сябитова, Андрей Бахметьев, Алексей Лысенков (со та проектлэн одӥгез кичолтӥсез луэ) но трос мукетъёсыз. Соос трос кузьымъёс вайизы. Туннэ нимо-дано адямиос Удмуртиысь уноезлэсь сӧсыр нылпиослэсь куронъёссэс быдэстозы. Пиналъёс телеканаллэн «Мечты сбываются» проектэз улсын льӧль малпанъёссы сярысь гожтэтъёс ыстӥзы вал. Туннэ соос уно кузьымъёс басьтӥзы - аудиоплеер, роликовой коньки, смартфон, синтезатор но трос мукетсэ. Озьы ик Нырысетӥ канал медицинской тӥрлык басьтыны 1 миллион манет тыр сертификат кузьмаз Удмуртиысь нылпи элькун больницалы. Таин гинэ шумпотонъёс но кузьымъёс ӧз быре на, шуизы Москваысь куноос. Быдэс нунал ӵоже Ижын улӥсьёс понна трос тунсыкоез, паймымонэз ортчоз на. Ангелина Снигирёва Туспуктӥз Валентина Емельянова  